**RANGOS SUTARTIS Nr. IBG-250330-PV1**

2025-03-30

# Vilnius

**In Balance grid, UAB,** pagal Lietuvos Respublikos įstatymus įsteigta ir veikianti įmonė, juridinio asmens kodas 305306915, kurios registruota buveinė yra adresu Žalgirio g. 90-100, LT-09303 Vilnius, duomenys apie bendrovę kaupiami ir saugomi V.Į. Registrų centras, atstovaujama direktoriaus Simono Stankaus, veikiančio pagal bendrovės įstatus **(**toliau - **„Generalinis Rangovas“**), ir

**XXXXXXX,** pagal Lietuvos Respublikos įstatymus įsteigta ir veikianti įmonė, juridinio asmens kodas XXXXX, kurios registruota buveinė yra XXXXX, duomenys apie bendrovę kaupiami ir saugomi V.Į. Registrų centras, atstovaujama XXXXX, veikiančio pagal XXXXX**,** (toliau - **„Rangovas“**),

toliau kartu vadinami **„Šalimis“**, o kiekvienas atskirai – **„Šalimi“**, sudarė šią rangos sutartį, toliau vadinamą **„Sutartimi“**:

1. **Sutarties objektas**
   1. Rangovas įsipareigoja savo rizika, priemonėmis, medžiagomis atlikti elektrotechninės dalies įrengimo darbus (toliau – „**Darbai**“), kurių sąnaudos išvardintos Sutarties priede Nr.1 (toliau - „**Sąmata**“), o terminai Sutarties priede Nr. 2 (toliau – „**Terminai**“), ir perduoti darbų rezultatą Užsakovui šioje Sutartyje nustatytomis sąlygomis, terminais ir tvarka.
   2. Darbų atlikimo vieta: **nustatyta priede Nr. 3 (toliau – Užduotis).**

1. **Sutarties kaina**
   1. **Šalių susitarimu bendra Darbų kaina yra nustatoma Priede Nr. 1 – Sąmata.**
   2. Už šią kainą Rangovas įsipareigoja atlikti Darbus, numatytus Sutarties 1.1. punkte. Į Sutarties kainą įeina darbo jėgos kaina, mokesčiai, transportavimo ir visos kitos, Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos.
   3. Jeigu, siekiant laiku ir tinkamai įvykdyti Sutartį, reikia atlikti papildomus Darbus, kurių Rangovas nenumatė sudarant šią Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos Darbus Rangovas atlieka savo sąskaita.
   4. Į Sutarties kainą įtrauktas visas už Darbų atlikimą numatytas užmokestis ir Rangovas neturi teisės reikalauti padengti jokių išlaidų, viršijančių Darbų kainą, jeigu dėl to nebuvo atskiro rašytinio Šalių susitarimo.
   5. Šalys susitaria, kad Sutarties Darbų kaina gali kisti dėl:
      1. Užsakovo nurodymų, keičiančių Užduoties sprendimus ir techninių specifikacijų reikalavimus;
      2. Užsakovo nurodymų atlikti papildomus Darbus, kurie neįtraukti į Sąmatą;
      3. Užsakovo nurodymų pakeisti Darbų apimtį, pagal realiai atliktų Darbų kiekius.
      4. Valstybės institucijų priimtų įstatymų ir poįstatyminių teisės aktų, keičiančių mokesčių dydį (tokių kaip PVM, Socialinio draudimo ir pan.), kurie turi tiesioginės įtakos Rangovo Darbų sąnaudų pasikeitimui, ir priimtų šios Sutarties galiojimo metu.
   6. Jeigu Rangovas mano, kad pagal kurią nors Sutarties nuostatą jam turi būti suteikta teisė gauti kokį nors papildomą apmokėjimą, tai Rangovas privalo pranešti Užsakovui iki Darbų pabaigos, aprašydamas įvykį arba aplinkybes, dėl kurių kyla papildomo apmokėjimo reikalavimas.
   7. **Užsakovas neįsipareigoja pateikti nurodymus atlikti visus Darbus pagal Priedo Nr. 1 sąmatą. Dėl šios priežasties Rangovas nereikš Užsakovui jokių pretenzijų.**
2. **Šalių teisės ir pareigos**
   1. Užsakovas turi teisę:
      1. Tikrinti Darbų atlikimo eigą, kiekį ir kokybę.
      2. Reikalauti, kad Rangovas Darbus vykdytų pagal Užsakovo paruoštą Užduotį laikydamasis normatyvinių statybos dokumentų reikalavimų. Jeigu Rangovas nukrypsta nuo Užduoties, Šalių patvirtinto Darbų Termino, nesilaiko normatyvinių statybos dokumentų reikalavimų ir/ar statybos Darbų vykdymo protokoluose nurodytų ir Rangovo prisiimtų įsipareigojimų, Užsakovas turi teisę raštu reikalauti šalinti trūkumus ir sulaikyti mokėjimą arba nemokėti už netinkamai atliktą Darbą, jeigu trūkumai nebuvo pašalinti, arba pašalinti trūkumus trečiųjų asmenų pagalba Rangovo sąskaita.
      3. Duoti nurodymus Rangovui ir reikalauti jų vykdymo, jei Darbų eigoje atsiliekama nuo Termino ar sistemingai pažeidžiami Sutartyje nurodyti kokybiniai reikalavimai.
      4. Perleisti garantinius įsipareigojimus iš trečių šalių, dėl kurių tiesiogiai atsako Rangovas.
   2. Užsakovas įsipareigoja:
      1. Sumokėti Rangovui už tinkamai atliktus bei nustatyta tvarka priimtus Darbus Sutartyje numatytais terminais ir tvarka.
      2. Priimti iš Rangovo tinkamai atliktus Darbus.
   3. Rangovas turi teisę:
      1. Naudotis Lietuvos Respublikos statybos įstatymo 15 straipsnyje ir kituose Lietuvos Respublikos įstatymuose numatytomis Rangovo teisėmis.
      2. Keisti Užsakovo patvirtintus projektinius sprendimus tik gavęs išankstinį raštišką Užsakovo sutikimą.
      3. Naudotis kitomis teisės aktuose numatytomis Rangovo teisėmis.
   4. Rangovas įsipareigoja:
      1. Nustatytu laiku pradėti, kokybiškai atlikti, užbaigti ir perduoti Užsakovui visus Sutartyje nurodytus Darbus ir ištaisyti defektus, nustatytus iki Darbų perdavimo Užsakovui ir (ar) per garantinį laikotarpį.
      2. Darbus atlikti pagal Užduoties ir/ar projektinės dokumentacijos, statybos techninių reglamentų ir kitų teisės aktų,reglamentuojančių statybos veiklą(normų, taisyklių), reikalavimus.
      3. Savo kompetencijos ribose informuoti Užsakovą apie pastebėtas klaidas, netikslumus arba defektus Užsakovo paruoštoje Užduotyje ir/ar projektinėje dokumentacijoje bei teikti siūlymus jiems išvengti.
      4. Darbų vykdymui naudoti medžiagas, dirbinius, gaminius ir įrengimus, atitinkančius Užduotyje ir/ar projektinėje dokumentacijoje jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius.
      5. Laiku ir tinkamai informuoti Užsakovą apie atliktų Darbų etapus bei apie atliktų Darbų priėmimo-perdavimo datą bei pateikti Užsakovui atliktų Darbų perdavimo-priėmimo aktus.
      6. Užsakovui nurodžius, atidengti konstrukcijas, atlikti konstrukcijų ir kitus bandymus. Jei po to paaiškėja, kad Darbai neatitinka galiojančių statybos normų ir reikalavimų ir/arba projektinės dokumentacijos ir/arba Užduoties, arba jei nebuvo tinkamai suforminti visi paslėptų Darbų aktai, už visas su tuo susijusias išlaidas (tarp jų ir išlaidas, susijusias su atitinkamų trūkumu šalinimu) apmoka Rangovas***.*** Jei paaiškėja, kad viskas atlikta laikantis galiojančių statybos normų ir reikalavimų ir/arba projektinės dokumentacijos ir/arba Užduoties, ir tik tuo atveju, jeigu buvo tinkamai suforminti visi paslėptų Darbų aktai, visas su tuo susijusias išlaidas apmoka Užsakovas. Rangovas, būdamas savo srities profesionalas, privalo pateikti trūkumus ir pastabas Užduočiai prieš pradėdamas Darbus. Tuo atveju, jeigu pastabos ir trūkumai nepateikti, laikoma, kad Rangovas pastabų ir trūkumų Užduočiai neturėjo.
      7. Savo sąskaita ištaisyti Darbus, kurie dėl Rangovo kaltės yra netinkamai įvykdyti ir neatitinkantys Sutarties sąlygų bei projektinės dokumentacijos ir/ar Užduoties.
      8. Garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. Rangovas užtikrina, kad jo pasamdyti darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų.
      9. Visus Darbus vykdyti taip, kad esami statiniai, atlikti Darbai bei darbo zonoje esančios statybinės medžiagos, gaminiai, įranga bei kitas turtas, nepriklausomai nuo to, ar pastarieji priklauso Užsakovui ar kitam asmeniui, nebūtų be reikalo ar nederamai naudojami ir (ar) sugadinami. Priešingu atveju atlygina visus padarytus nuostolius pagal pateiktą sąskaitą.
      10. Dalyvauti pripažįstant Darbus tinkamais naudoti ir pateikti visus reikiamus paaiškinimus, normatyviniuose dokumentuose ir projekte ir/ar Užduotyje nustatytą išpildomąją projektinę dokumentaciją, eksploatavimo instrukcijas ir kitus būtinus dokumentus.
      11. Vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus.
      12. Rangovas gali samdyti trečiuosius asmenis tik prieš tai raštu suderinęs su Užsakovu. Už trečiųjų asmenų atliktų Darbų kokybę Užsakovui atsako Rangovas.
      13. Paskirti objekto vadovą, organizuojantį Sutartyje numatytų Darbų priežiūrą bei atstovaujantį Rangovą santykiuose su Užsakovu bei trečiaisiais asmenimis.
      14. Rangovas privalo dalyvauti Užsakovo organizuojamuose gamybiniuose ir darbų saugos pasitarimuose, o neatvykus į pasitarimus privalo pasirašyti protokoluose.
      15. Apmokėti Užsakovo statybinių šiukšlių išvežimo kaštus, jeigu Rangovas naudojasi bendrais šiukšlių konteineriais, taip pat teritorijos tvarkymo, gerbūvio atstatymo kaštus, energetinius ir kitus išteklius (vandenį, elektros energiją) savo atliekamų Darbų apimties ribose.
3. **Darbų atlikimas ir perdavimas**
   1. Rangovas privalo vykdyti Darbus Sutarties objekte, laikydamasis šios Sutarties, Lietuvos Respublikos įstatymų ir kitų norminių aktų nuostatų.
   2. Rangovas privalo visus Darbus, kurie bus paslėpti kitais Darbais ir konstrukcijomis (vadinamuosius „paslėptus darbus“), pateikti Užsakovo priėmimui, raštu įspėjęs jį apie tai mažiausiai prieš keturias darbo dienas, bei įforminti paslėptų Darbų aktą.
   3. Rangovas atsako už saugų darbų vykdymą.
   4. Darbai laikomi baigtais, kai Rangovas Darbų perdavimo-priėmimo aktu perduoda visus Sutartyje numatytus Darbus, o Užsakovas juos priima. Tarpiniai atliktų Darbų priėmimai ir perdavimai atliekami už Darbus, atliktus per vieną kalendorinį mėnesį. Rangovas pateikia aktą apie atliktų per kalendorinį mėnesį Darbų apimtį ir vertę Užsakovui iki einamojo mėnesio 25 dienos. Užsakovas per 5 darbo dienas nuo pažymos apie atliktus Darbus gavimo dienos priima Darbus ir pasirašo pateiktą aktą, tuo pačiu terminu grąžindamas jį Rangovui, arba tuo pačiu terminu priima neginčijamą atliktų Darbų dalį ir pareiškia raštu Sutarties nuostatomis pagrįstas pretenzijas dėl netinkamo Darbų atlikimo. Galutinis Darbų perdavimas ir priėmimas atliekamas pilnai užbaigus Darbus. Rangovas prieš 5 dienas praneša Užsakovui raštu apie pasirengimą galutinai perduoti Darbus. Užsakovas organizuoja galutinį Darbų priėmimą ne vėliau kaip per 5 dienas nuo Rangovo pranešimo gavimo dienos ir per sekančias 5 dienas pasirašo perdavimo ir priėmimo aktą arba tuo pačiu terminu pareiškia raštu Sutarties nuostatomis pagrįstas pretenzijas.
4. **Sutarties Darbų atlikimo terminai ir jų perdavimas**
   1. Rangovas turi atlikti Darbus laikydamasis Terminų, kurie yra nustatyti šios Sutarties priede Nr.2.
      1. Iki Darbų pradžios Rangovui turi būti perduoti Darbų atlikimui reikalingi darbų frontai. Reikalingų darbų frontų sąrašą Rangovas pateikia Užsakovui per penkias dienas po Sutarties pasirašymo.
   2. Pastebėtų Darbų trūkumų ar defektų šalinimas neprailgina Sutarties 4.1. punkte nustatyto galutinio Darbų termino.
   3. Rangovui gali būti suteikiama teisė į Darbų pabaigos termino pratęsimą, jeigu:
      1. Užsakovas nevykdo ir (ar) netinkamai vykdo Sutartimi jam nustatytus įsipareigojimus ir todėl Rangovas negali vykdyti Darbų iš dalies arba pilnai;
      2. Užsakovo pateikiami nurodymai turi įtakos Rangovo Darbų atlikimo terminams;
      3. Užsakovo nurodymu padidėja Darbų apimtis, arba Rangovas iš Užsakovo laiku negauna suderintų darbų fronto reikalingų Rangovo vykdomiems Darbams atlikti.
      4. Valstybės ir savivaldos institucijų veiksmai arba bet koks uždelsimas, kliūtys arba trukdymai, sukelti arba priskirtini Užsakovui ir/arba Užsakovo samdomiems tretiesiems asmenims Rangovui trukdo laiku atlikti Darbus.
   4. Jeigu Rangovas mano, kad pagal kurią nors Sutarties nuostatą jam turi būti suteikta teisė gauti kokį nors Darbų atlikimo terminų pratęsimą, tai Rangovas privalo pranešti Užsakovui, nurodydamas įvykį arba aplinkybes, dėl kurių kyla šis reikalavimas.
   5. Rangovas turi teisę užbaigti Darbus anksčiau sutarto termino. Šiuo atveju Užsakovas įsipareigoja Darbus priimti ir apmokėti.
   6. Atliktų Darbų priėmimai ir perdavimai atliekami už Darbus, atliktus per vieną kalendorinį mėnesį. Į atliktų Darbų aktus įtraukiamos visos Rangovui pagal Sutarties nuostatas mokėtinos sumos. Darbų priėmimo aktą pasirašo: iš Rangovopusės – Rangovo statybos vadovas arba joįgaliotas asmuo, o iš Užsakovo pusės – Užsakovas arba jo įgaliotas asmuo*.*
   7. Rangovas įsipareigoja parengti per kiekvieną mėnesį atliktų Darbų priėmimo aktus apie atliktus Darbus ir išlaidas ir pateikti Užsakovui kas mėnesį ne vėliau kaip einamojo mėnesio 25 dieną. Užsakovas įsipareigoja atliktų Darbų aktus peržiūrėti ir per 5 darbo dienas nuo jų gavimo šiuos aktus pasirašyti tuo pačiu terminu grąžindamas juos Rangovui, ir/arba tuo pačiu terminu priimti neginčijamą atliktų Darbų dalį ir pareikšti raštu Sutarties nuostatomis pagrįstas pretenzijas dėl netinkamo Darbų atlikimo arba kokybės bei atitikimo Sutarties sąlygoms.
   8. Esant ginčytinoms pozicijoms (pretenzijoms dėl Darbų kokybės ir atitikimo Sutarties sąlygoms), Užsakovas priima bei apmoka neginčytiną Darbų dalį.
   9. Apmokėjimas atliekamas Užsakovui pasirašius Darbų perdavimo-priėmimo aktą, pagal Rangovo pateiktą sąskaitą, per 30 kalendorines dienas po akto ir sąskaitos faktūros pasirašymo dienos.
   10. Užsakovas turi teisę įtraukti į mokėjimo balansą sumas mokėtinas pagal Sutartį, susijusias su Rangovui keliamais reikalavimais dėl Sutarties sąlygų pažeidimo.
5. **Šalių patvirtinimai**
   1. Rangovas patvirtina, kad tiek jis, tiek jo paskirtas Sutartį pasirašyti ir (ar) vykdyti atstovas turi teisę sudaryti šią Sutartį, o taip pat vykdyti visus šioje Sutartyje numatytus Rangovo įsipareigojimus. Rangovas pareiškia, kad jis yra gavęs visus būtinus leidimus, atestacijos pažymėjimus ar kitokius dokumentus, įgalinčius Rangovą užsiimti šioje Sutartyje numatyta veikla, kuri įeina į Rangovo sutartinius įsipareigojimus.
   2. Užsakovas patvirtina, kad tiek jis, tiek jo paskirtas Sutartį pasirašyti ir (ar) vykdyti atstovas turi teisę sudaryti šią Sutartį, o taip pat vykdyti visus šioje Sutartyje numatytus Užsakovas įsipareigojimus.
   3. Užsakovas pareiškia, kad neturi tokių įsiskolinimų ar trečiųjų šalių teisėtų pretenzijų, kurios galėtų sukelti grėsmę jo įsipareigojimų pagal šią Sutartį vykdymui.
6. **Nenugalima jėga**
   1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių - nenugalimos jėgos (*force majeure*), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui. Nenugalima jėga (*force majeure*) - tai nepaprastos aplinkybės, kurių negalima nei numatyti, nei išvengti.
   2. Nenugalima jėga (*force majeure*) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (*force* *majeure*) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles.
   3. Sutartis baigiasi kitos Šalies reikalavimu, kai ją įvykdyti kitai šaliai neįmanoma dėl *force majeure* arba vykdymas turi būti atidėtas ilgiau nei 30 dienų dėl nenugalimos jėgos (*force* *majeure*), už kurią Šalis neatsako.
7. **Nekokybiškai (netinkamai) atlikti Darbai**
   1. Jeigu Rangovas atliko Darbus pažeisdamas Statinio projekte ir/arba Užduotyje ir šioje Sutartyje numatytas sąlygas, nesilaikė normatyvinių statybos dokumentų ir kitų teisės aktų reikalavimų, Užsakovas turi teisę reikalauti, kad Rangovas:
      1. nedelsiant sustabdytų ir (ar) nutrauktų Darbų atlikimą ir/arba
      2. neatlygintinai pakeistų nekokybiškas medžiagas, gaminius, dirbinius, įrangą, ir/arba
      3. neatlygintinai pagerintų atliekamų Darbų kokybę, ir/arba
      4. neatlygintinai ištaisytų netinkamai atliktus Darbus, ir/arba
      5. atlygintų Užsakovui Darbų trūkumų šalinimo išlaidas.

Šiuos reikalavimus Rangovas vykdyti privalo.

* 1. Jeigu per Užsakovo nurodytą protingą terminą Rangovas nepradeda taisyti nekokybiškai atliktų Darbų, Užsakovas gali sulaikyti mokėjimus ir (arba) ištaisyti nekokybiškai atliktus Darbus trečiųjų šalių pagalba arba savo jėgomis ir išskaičiuoti dėl to patirtus nuostolius iš Rangovo.

1. **Garantijos** 
   1. Garantinis laikotarpis pradedamas skaičiuoti nuo galutinio Darbų priėmimo-perdavimo akto pasirašymo dienos ir yra:
      1. ;
   2. Rangovas garantuoja, kad galutinio Darbų priėmimo-perdavimo akto pasirašymo metu jo atlikti Darbai atitiks projekte ir/arba Užduotyje numatytas savybes, normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų Darbų vertę.
   3. Jei Rangovas nepradeda ir (ar) neištaiso defektų ar neatitaiso tiesioginės tokio defekto padarytos žalos garantiniu laikotarpiu per Užsakovo nurodytą protingą laiką, Užsakovas pats arba trečiųjų asmenų pagalba gali atlikti tokius Darbus Rangovo sąskaita. Rangovas privalo atlyginti visus nuostolius, kuriuos patiria Užsakovas, ištaisydamas defektą.
      1. Į nuostolių atlyginimą patenka ir patirtų tiesioginių nuostolių, kurie sukelti garantinio defekto, atlyginimas trečiosioms šalims.
2. **Šalių atsakomybė**
   1. Užsakovas, uždelsęs sumokėti Rangovui priklausančias sumas šioje Sutartyje nustatyta tvarka ir terminais, moka Rangovui 0,2 (dviejų dešimtųjų) % dydžio delspinigius nuo neapmokėtų Darbų kainos už kiekvieną uždelstą dieną.
   2. Rangovas, neužbaigęs Darbų Priede Nr. 2 nurodytu terminu ir neįgijęs teisės į termino pratęsimą, taip pat nesilaikant Terminų, moka Užsakovui 0,2 % (dviejų dešimtųjų)dydžio baudą nuo visos 2.1 punkte nurodytos sumos už kiekvieną pavėluotą dieną.
   3. Rangovui, neužbaigus Darbų Sutartyje numatytu laiku ir neįgijus teisės į terminų pratęsimą, taip pat nesilaikant Terminų, Užsakovas turi teisę vienašališkai pratęsti 4.1 punkte nurodytą terminą.
   4. Tais atvejais, jeigu Užsakovo įgalioti asmenys nustato, jog Rangovo darbuotojai ir/arba tretieji asmenys, už kuriuos Rangovas atsakingas, Darbų atlikimo metu yra apsvaigę nuo alkoholio, narkotinių, toksinių ir/arba psichotropinių medžiagų, Rangovas moka 300 eurų baudą. Šiame punkte nurodyta bauda mokama už kiekvieną apsvaigusį nuo minėtų medžiagų asmenį kiekvienu tokio fakto nustatymo atveju.
   5. Rangovas privalo užtikrinti, kad jo darbuotojai atlikdami Darbus laikytųsi priešgaisrinių, darbo saugos ir kitų privalomų taisyklių, bei įsipareigoja sumokėti/kompensuoti Užsakovui ar pastato savininkui padarytą žalą, kuri atsirado dėl Rangovo darbuotojų tyčios ar neatsargumo.
3. **Ginčų sprendimas**
   1. Bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar negaliojimu, sprendžiami šalių derybose.
   2. Jeigu Šalims nepavyksta išspręsti ginčų, nesutarimų ar reikalavimų derybų būdu per 30 dienų kalendorinių dienų nuo ginčų kilimo pradžios, jie sprendžiami Lietuvos Respublikos teismuose.
4. **Baigiamosios nuostatos**
   1. Sutartis įsigalioja po jos pasirašymo ir pasibaigia ją tinkamai įvykdžius.
   2. Užsakovas turi teisę prieš terminą nutraukti Sutartį ir pareikalauti iš Rangovo atlyginti dėl to patirtus visus nuostolius šiais atvejais:
      1. jeigu Rangovas, nepaisydamas Užsakovo raginimo, nepradeda Darbų sutartu laiku arba dirba taip lėtai, kad baigti Darbus Sutartyje nustatytu laiku būtų neįmanoma;
      2. jeigu Rangovas nesilaiko Sutarties sąlygų dėl darbų kokybės: naudoja netinkamas medžiagas, gaminius ar kitus Darbų komponentus, prastai atlieka Darbus, nepaiso Užsakovo nurodymų pašalinti trūkumus nustatytais terminais ar elgiasi kitaip nei nustatyta Sutartyje ir dėl to Užsakovas turi pagrindo manyti, kad Rangovas nepajėgs užbaigti darbų be trūkumų ar nuostolių Užsakovui;
   3. Rangovas turi teisę sustabdyti darbus ir vienašališkai nutraukti Sutartį, jeigu Užsakovas ilgiau kaip 45 dienų uždelsia mokėjimus už atliktus ir priimtus Darbus.
   4. Šalys turi teisę nutraukti Sutartį, jeigu kita Šalis paskelbta bankrutuojančia.
   5. Šios Sutarties vykdymui ir aiškinimui taikoma Lietuvos Respublikos teisė.
   6. Sutartis sudaryta dviem egzemplioriais lietuvių kalba, po vieną kiekvienai šaliai. Abu Sutarties egzemplioriai yra vienodos teisinės galios.
   7. Sutarties vykdymo klausimais Generalinį Rangovą atstovauja XXXXX (mob. Nr. XXXXX, el. pašto adresas XXXXX), o Rangovą atstovauja XXXXX (mob. Nr. XXXXX, el. pašto adresas XXXXX).
   8. Visi pagal šią Sutartį Šalių viena kitai siunčiami pranešimai ir kita korespondencija turi būti įteikiama asmeniškai pasirašytinai, siunčiama registruotu paštu arba el. pašto adresu žemiau nurodytais adresais:

Generaliniam Rangovui – Žalgirio g. 90-100, LT-09303 Vilnius, el. pašto adresas [grid@inbalacegrid.com](mailto:grid@inbalacegrid.com)

Rangovui – XXXXX, el. pašto adresas XXXXX.

Dokumento išsiuntimo data laikoma - įteikimo asmeniškai arba elektroninio pašto išsiuntimo/gavimo data.

1. **Priedai**
   1. Sutarties pasirašymo metu prie Sutarties pridedami šie Priedai kurie yra neatskiriama Sutarties dalis:
      1. 1 priedas – Sąmata.
      2. 2 priedas – Terminai.
      3. 3 priedas – Užduotis.

**Šalių rekvizitai ir parašai:**

|  |  |
| --- | --- |
| **Užsakovas**  In Balance grid, UAB  Įm. k.: 305306915  PVM mok. k.: LT100013112115  Žalgirio g. 90-100, LT-09303 Vilnius  A/s. Nr. LT617044060008316847  AB SEB bankas  Tel. +370 622 47472,  Elektroninis paštas [grid@inbalacegrid.com](mailto:grid@inbalacegrid.com) | **Rangovas**  XXXXX  Įm. k.: XXXXX  PVM mok. k.: XXXXX  XXXXX.  A/s.: XXXXX  XXXXX  Tel. XXXXX  Elektroninis paštas XXXXX |

**Šalys šią Sutartį perskaitė, joms buvo išaiškintas Sutarties turinys ir pasekmės, Šalys Sutartį suprato ir, kaip visiškai atitinkančią jų valią ir ketinimus, pasirašė:**

|  |  |
| --- | --- |
| **Generalinis Rangovas**  Direktorius Simonas Stankus | **Rangovas**  XXXXX |

Priedas Nr. 1 prie Sutarties Nr. **IBG-250330-PV1**

Sąmata Nr. **IBG-250330-PV1-S1**

2025 m. kovo mėn. 30 d.

|  |  |
| --- | --- |
| *Generalinis Rangovas:* | **In Balance grid, UAB**, Žalgirio g. 90-100, LT-09303 Vilnius, Į/k. 305306915 |
| *Rangovas:* | **XXXXXX** |

Sąmata:

Prisegta atskirai failais.

**Sąmata gali būti tikslinama pagal projektą.**

1. Užsakovas turi teisę neužsakyti tam tikrų darbų (tokių kaip medžiagos – kabeliai, horizontalus dažymas ir pan.).
2. Darbus konkrečiame objekte leidžiama pradėti tik gavus raštišką Užsakovo nurodymą.

Už vykdymą atsakingas Rangovo atstovas: XXXXX, XXXXX, XXXXX

Už vykdymą atsakingas Generalinio rangovo atstovas: XXXXX, XXXXX, XXXXX

|  |  |
| --- | --- |
| **Generalinis Rangovas**  Direktorius Simonas Stankus | **Rangovas**  Direktorius XXXXX |

Priedas Nr. 2 prie Sutarties Nr. **IBG-250330-PV1**

Terminai Nr. **IBG-250330-PV1-T1**

2025 m. kovo mėn. 30 d.

|  |  |
| --- | --- |
| *Generalinis Rangovas:* | **In Balance grid, UAB**, Žalgirio g. 90-100, LT-09303 Vilnius, Į/k. 305306915 |
| *Rangovas:* | **XXXXXX** |

|  |  |  |
| --- | --- | --- |
| **Pavardinimas** | **Darbų pradžia** | **Darbų pabaiga** |
| ELEKTROMOBILIŲ ĮKROVIMO STOTELĖS(-IŲ), ESAMOJE STOVĖJIMO AIKŠTELĖJE 6, PIKELIŲ K., NEMAKŠČIŲ SEN., RASEINIŲ R. SAV., ĮRENGIMO PROJEKTAS. Inv. Proj. Nr.: E1N4497152 | Sutarta eigoje | 2025-04-30 |
| ELEKTROMOBILIŲ ĮKROVIMO STOTELĖS(-IŲ), DEGALINĖS STOVĖJIMO AIKŠTELĖS TERITORIJOJE 8, PIKELIŲ K., NEMAKŠČIŲ SEN., RASEINIŲ R. SAV., ĮRENGIMO PROJEKTAS. Inv. Proj. Nr.: E1N44A5509 | Sutarta eigoje | 2025-04-30 |

Šalys susitaria tokius reikalavimus Darbų atlikimo terminams:

1. **Konkretūs objekto įrengimo terminai derinami atskirai.**
2. **Prieš darbų pradžią, ne mažiau nei 10 k. d. Rangovas privalo apžiūrėti konkretų objektą ir įvertinti darbų trukmę, kabelio ilgį.**

|  |  |
| --- | --- |
| **Generalinis Rangovas**  Direktorius Simonas Stankus | **Rangovas**  Direktorius **XXXXXX** |

Priedas Nr. 3 prie Sutarties Nr. **IBG-250330-PV1**

Užduotis Nr. **IBG-250330-PV1-U1**

2025 m. kovo mėn. 30 d.

|  |  |
| --- | --- |
| *Generalinis Rangovas:* | **In Balance grid, UAB**, Žalgirio g. 90-100, LT-09303 Vilnius, Į/k. 305306915 |
| *Rangovas:* | **XXXXXX** |

Šalys susitaria tokius techninius reikalavimus:

1. Rangovas atlieka Darbus tokia apimtimi, kaip numatyta Sutarties Priede Nr. 1 „Sąmata“.
2. Detalūs techniniai reikalavimai pridėti Priede Nr. 5 prie sutarties Nr. **IBG-250330-PV1**.
3. Užduoties techniniai reikalavimai:
   1. Rangovas atlieka Darbus laikydamasis šios Užduoties ir Sutarties reikalavimų.
   2. Rangovas perduodamas Darbus atlieka visus matavimus-bandymus, kurie būtini dėl Generalinio Rangovo įsitikinimo atliktų Darbų kokybe. Šie bandymai apima:
      1. Įžeminimo varžos matavimą.
      2. Izoliacijos varžos matavimą.
   3. Rangovas pateikia visus būtinus dokumentus dėl abonentinio tinklo prijungimo prie ESO tinklo.

|  |  |
| --- | --- |
| **Generalinis Rangovas**  Direktorius Simonas Stankus | **Rangovas**  Direktorius **XXXXXX** |